|  |  |
| --- | --- |
| rs)backatopola | **РЕПУБЛИКА СРБИЈА**  **АУТОНОМНА ПОКРАЈИНА ВОЈВОДИНА**  **ОПШТИНА БАЧКА ТОПОЛА**  **ОПШТИНСКА УПРАВА** |

Председник Скупштине општине: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Саша Срдић

Број: 350-63/2021-V

Дана: 28.10.2021.године

**ИЗМЕНЕ И ДОПУНЕ  
ПЛАНА ДЕТАЉНЕ РЕГУЛАЦИЈЕ**

**ЗА ДЕО БЛОКА 2 У БАЧКОЈ ТОПОЛИ**

|  |  |  |
| --- | --- | --- |
| image002 | **ЈП „ЗАВОД ЗА УРБАНИЗАМ ВОЈВОДИНЕ“ НОВИ САД** | Znak |

**Е - 2767**

|  |  |
| --- | --- |
| ОДГОВОРНИ УРБАНИСТА | ВД ДИРЕКТОРА |
| Радованка Шкрбић, дипл.инж.арх. | Предраг Кнежевић, дипл.правник |

Бачка Топола, октобар 2021. година

НАЗИВ ПЛАНСКОГ

ДОКУМЕНТА: ИЗМЕНЕ И ДОПУНЕ ПЛАНА ДЕТАЉНЕ

РЕГУЛАЦИЈЕ ЗА ДЕО БЛОКА 2 У БАЧКОЈ ТОПОЛИ

НАРУЧИЛАЦ: ОПШТИНА БАЧКА ТОПОЛА

НОСИЛАЦ ИЗРАДЕ ПЛАНА: ОПШТИНА БАЧКА ТОПОЛА

Одељење за просторно планирање, урбанизам,

грађевинарство, заштиту животне средине

комунално-стамбене послове и привреду

ОБРАЂИВАЧ ПЛАНА: ЈП „Завод за урбанизам Војводине“

Нови Сад, Железничка 6/III

ВД ДИРЕКТОРА: Предраг Кнежевић, дипл.правник

ПОМОЋНИК ДИРЕКТОРА: мр Владимир Пихлер, дипл.инж.арх.

Е–БРОЈ: 2767

ОДГОВОРНИ УРБАНИСТА: Радованка Шкрбић, дипл.инж.арх.

СТРУЧНИ ТИМ: Милан Жижић, дипл.инж.маш.

Бранко Миловановић, дипл.инж.мелиор.

Наташа Медић, маст.дипл.инж.пејз.арх.

Теодора Томин Рутар, дипл. правник

Далибор Јурица, дипл.инж.геод.

Аљоша Дабић, ел.техничар

Драгана Матовић, оператер

Ђорђе Кљаић, геод.техничар

Душко Ђоковић, копирант

**С А Д Р Ж А Ј**

**А) ОПШТА ДОКУМЕНТАЦИЈА**

**Б) ОДЛУКА О ДОНОШЕЊУ ИЗМЕНА И ДОПУНА ПЛАНА**

**В) ТЕКСТУАЛНИ ДЕО ИЗМЕНА И ДОПУНА ПЛАНА**

1. УВОДНО ОБРАЗЛОЖЕЊЕ 1

2. ОПИС ГРАНИЦЕ ОБУХВАТА ИЗМЕНE И ДОПУНE ПЛАНА 2

3. ИЗМЕНA И ДОПУНA У ТЕКСТУАЛНОМ ДЕЛУ ПЛАНА 2

4. ИЗМЕНЕ И ДОПУНЕ У ГРАФИЧКОМ ДЕЛУ ПЛАНА 7

5. ПРИМЕНА ИЗМЕНА И ДОПУНА ПЛАНА 7

**Г) ГРАФИЧКИ ДЕО ИЗМЕНА И ДОПУНА ПЛАНА**

**Измене и допуне плана у графичком делу:**

* Прегледна карта: Извод из Генералног плана Бачке Тополе - Положај простора циљаних Измена и допуна Плана
* Графички прилог број „2.4a Водна, комунална и термоенергетска инфраструктура“

(Р 1:1000)

**Д) ДОКУМЕНТАЦИОНА ОСНОВА**

1. Одлука о изради Измена и допуна Плана и Решење о неприступању изради Извештаја о стратешкој процени утицаја Измена и допуна Плана на животну средину
2. Програмски задатак
3. Прибављени подаци и услови за израду планског документа
4. Прибављене и коришћене подлоге и карте
5. Извештаји о извршеној стручној контроли Нацрта Измена и допуна Плана
6. Извештај о извршеном јавном увиду у Нацрт Измена и допуна Плана
7. Друга документација од значаја за израду Измена и допуна Плана
8. Одлука о доношењу Измена и допуна Плана

**А) ОПШТА ДОКУМЕНТАЦИЈА**

**Б) ОДЛУКА О ДОНОШЕЊУ ИЗМЕНА И ДОПУНА ПЛАНА**

**В) ТЕКСТУАЛНИ ДЕО ИЗМЕНА И ДОПУНА ПЛАНА**

**ИЗМЕНA И ДОПУНA ПЛАНА ДЕТАЉНЕ РЕГУЛАЦИЈЕ**

**ЗА ДЕО БЛОКА 2 У БАЧКОЈ ТОПОЛИ**

# 1. УВОДНО ОБРАЗЛОЖЕЊЕ

Изменама и допунама Плана детаљне регулације за део блока 2 у Бачкој Тополи (у даљем тексту: Измене и допуне Плана) приступило се на основу Одлуке о изради Измена и допуна Плана детаљне регулације за део блока 2 у Бачкој Тополи („Службени лист општине Бачка Топола“, број 33/20).

Саставни део Одлуке је Решење о неприступању изради стратешкој процени утицаја Измена и допуна Плана детаљне регулације за део блока 2 у Бачкој Тополи („Службени лист општине Бачка Топола“, број 33/20), које је донело Одељење за просторно планирање, урбанизам, грађевинарство, заштиту животне средине, комунално-стамбене послове и привреду Општинске управе општине Бачка Топола.

Носилац израде Измена и допуна Плана је Општинска управа општине Бачка Топола, Одељење за просторно планирање, урбанизам, грађевинарство, заштиту животне средине, комунално-стамбене послове и привреду, а Обрађивач Измена и допуна Плана је Јавно предузеће за просторно и урбанистичко планирање и пројектовање „Завод за урбанизам Војводине“ Нови Сад.

Измене и допуне Плана врше се у текстуалном и на графичком делу Плана детаљне регулације за део блока 2 у Бачкој Тополи („Службени лист општине Бачка Топола“, број 5/19).

Циљ израде Измена и допуна Плана је повећање броја бушотина хидротермалних и других вода, како би се задовољиле потребе постојећих и будућих објеката обухваћених Изменама и допунама Плана. Измене и допуне Плана су циљане и обухватају делове катастарских парцела 5316 и 5327 КО Бачка Топола-град (по Одлуци о Изради Измена и допуна Плана), тј. целу катастарску парцелу број 7664/1 КО Бачка Топола-град[[1]](#footnote-2), и односе се на:

* Повећање броја геотермалних бушотина на 2 (две), уместо 1 (једне), од којих је једна за потребе Стадиона ФК „ТСЦ“ у Бачкој Тополи, а друга за потребе Спортско-рекреативног центра;
* Повећање артешких бунара на 3 (три), уместо 1 (једног), од којих ће два бити за потребе Стадиона ФК „ТСЦ“ у Бачкој Тополи, а трећи за потребе Спортско-рекреативног центра.

За потребе израде Измена и допуна Плана прибављени су услови за заштиту и уређење простора и изградњу објеката, као и допуна истих од надлежних органа, организација и јавних предузећа, који су овлашћени да их утврђују, а који су од интереса за Измене и допуне Плана.

Измене и допуне Плана садрже: текстуални део, графички део и документациону основу.

Измене и допуне Плана урађене су у складу са Законом о планирању и изградњи („Службени гласник РС“, бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19-др. закон и 9/20 и 51/21) и Правилником о садржини, начину и поступку израде докумената просторног и урбанистичког планирања („Службени гласник РС“, број 32/19), као и другим релевантним законским и подзаконским актима (списак дат у прилогу Измена и допуна Плана).

# 2. ОПИС ГРАНИЦЕ ОБУХВАТА ИЗМЕНE И ДОПУНE ПЛАНА

Изменама и допунама Плана обухваћени су делови катастарских парцела број 5316 и 5327 у КО Бачка Топола-град (по Одлуци о Изради Измена и допуна Плана), тј. катастарска парцела број 7664/1 КО Бачка Топола-град (након извршене парцелације и препарцелације).

Површина обухвата Измена и допуна Плана је око 1,94 ha.

Након усвајања ПДР за део блока 2 у Бачкој Тополи („Службени лист општине Бачка Топола“, број 5/19) и након доношења Одлуке о изради Измена и допуна Плана („Службени лист општине Бачка Топола“, број 33/20) у катастру непокретности спроведен је поступак парцелације катастарске парцеле број 5327 КО Бачка Топола-град (у циљу спровођења планиране компензације простора Старог парка и Стадиона, онако како је то предвиђено усвојеним ПДР за део блока 2 у Бачкој Тополи) и добијене су катастарске парцеле број 5327/1 и 5327/2 КО Бачка Топола-град. За потребе изградње Стадиона, прво је извршена препарцелација катастарских парцела 5327/2, 5317/4, 5317/7 и 5316 КО Бачка Топола-град у катастарску парцелу 7664 КО Бачка Топола-град, а потом је извршена парцелација катастарске парцеле 7664 КО Бачка Топола-град у катастарску парцелу 7664/1 КО Бачка Топола-град (за потребе изградње Стадиона) и у катастарске парцеле 7664/2 и 7664/3 КО Бачка Топола-град (за потребе проширења уличног коридора, како је предвиђено усвојеним ПДР за део блока 2 у Бачкој Тополи).

# 3. ИЗМЕНA И ДОПУНA У ТЕКСТУАЛНОМ ДЕЛУ ПЛАНА

У Плану детаљне регулације за део блока 2 у Бачкој Тополи („Службени лист општине Бачка Топола“, број 5/19), ***у текстуалном делу плана***, врше се следеће измене и допуне:

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„3.ПОПИС ПАРЦЕЛА И ОПИС ЛОКАЦИЈА ЗА ЈАВНЕ ПОВРШИНЕ, САДРЖАЈЕ И ОБЈЕКТЕ“,** у табели„Парцеле површина јавне намене се образују од следећих парцела:“, у делу табеле „Приступне насељске саобраћајнице“, у делу колоне „целе“, додају се бројеви: „7664/2“ и „7664/3“.

У делу „**ПЛАНСКИ ДЕО**“, у поглављу **„****I ПРАВИЛА УРЕЂЕЊА“**, у тачки **„6. КОРИДОРИ, КАПАЦИТЕТИ И УСЛОВИ ЗА УРЕЂЕЊЕ И ИЗГРАДЊУ** **ИНФРАСТРУКТУРЕ И ЗЕЛЕНИЛА СА УСЛОВИМА ЗА ПРИКЉУЧЕЊЕ“**, у подтачки **„6.2. ВОДНА И КОМУНАЛНА ИНФРАСТРУКТУРА“, у подподтачки „6.2.1. Услови за уређење водне и комуналне инфраструктуре“**, трећи пасус мења се и гласи:

„У циљу добијања довољних количина воде планирана је и изградња три бунара за добијање хладне пијаће и санитарне воде (два бунара за потребе Стадиона ФК „ТСЦ“ у Бачкој Тополи и један бунар за потребе комплекса базена), која би се користила уместо воде из градског водовода, чиме би се постигле значајне уштеде. За потребе хладне пијаће воде пројектовани су бунари дубине 125 m. Очекује се капацитет бунара 10 - 15 l/s. Око бунара успоставиће се зоне санитарне заштите у складу са Правилником о начину одређивања и одржавања санитарне заштите изворишта за водоснабдевање („Службени гласник Републике Србије“, брoj 92/08).“

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„6. КОРИДОРИ, КАПАЦИТЕТИ И УСЛОВИ ЗА УРЕЂЕЊЕ И ИЗГРАДЊУ ИНФРАСТРУКТУРЕ И ЗЕЛЕНИЛА СА УСЛОВИМА ЗА ПРИКЉУЧЕЊЕ“**, у подтачки **„6.4. ТЕРМОЕНЕРГЕТСКА ИНФРАСТРУКТУРА“**, у подподтачки **„6.4.1. Услови за уређење термоенергетске инфраструктуре“**, врше се следеће измене и допуне:

* у другом пасусу, друга реченица брише се;
* у трећем пасусу, друга реченица мења се и гласи:

„Прикључење планираних садржаја на постојећу дистрибутивну гасоводну мрежу у насељу, извешће се изградњом нових дистрибутивних гасовода, а у складу са условима и сагласности од надлежног дистрибутера за гас, на основу пројектованих потребних количина природног гаса и позиције објеката који су предмет прикључења.“

* после трећег пасуса, додаје се нови четврти пасус, који гласи:

„Укинута је деоница гасовода за стадион ФК ТСЦ У Бачкој Тополи, планирано је измештање трасе постојећег дистрибутивниг гасовода у Нушићевој улици у зону планираног тротоара и продужење до постојећег гасовода у Нушићевој улици који служи за напајање објеката са северне стране улице. Планиран је полиетиленски прикључни гасовод и мерно регулациони сет за потребе Спортско рекреативног центра. Пројектован је и изведен прикључни гасовод и мерно регулациони сетови Г-25 и Г-40 у оквиру обухвата плана за потребе снабдевања Стадиона ФК ТСЦ у Бачкој Тополи.“

* досадашњи четврти пасус, који постаје пети пасус, мења се и гласи:

„На предметној локацији, планирају се две геотермалне бушотине од којих је једна за потребе Стадиона ФК „ТСЦ“ у Бачкој Тополи (геотермална бушотина TSC-H-1), а друга за потребе комплекса базена (геотермална бушотина BT-3A/H).“

* досадашњи пети пасус, који постаје шести пасус, мења се и гласи:

„Планирана хидротермална бушотина (BT-3A/H) се може искористити за догревање ОШ „Никола Тесла“. Прикључење ОШ „Никола Тесла“ на термалну бушотину је изводљиво, и у комбинацији са грејањем на пелет, може значајно да утиче на смањење трошкова грејања и емисије угљен-диоксида. Иако ОШ „Никола Тесла“ није у обухвату и предмет овог Плана, у Плану је предвиђена топловодна веза са школом, која је у непосредној близини. За грејање објекта стадиона такође се планира топловодни прикључак на хидротермалну бушотину (TSC-H-1) која се налази унутар комплекса стадиона.“

* досадашњи шести пасус постаје седми пасус.

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„6. КОРИДОРИ, КАПАЦИТЕТИ И УСЛОВИ ЗА УРЕЂЕЊЕ И ИЗГРАДЊУ ИНФРАСТРУКТУРЕ И ЗЕЛЕНИЛА СА УСЛОВИМА ЗА ПРИКЉУЧЕЊЕ“**, у подтачки **„6.4. ТЕРМОЕНЕРГЕТСКА ИНФРАСТРУКТУРА“**, у подподтачки **„6.4.2. Услови за изградњу термоенергетске инфраструктуре“**, у поднаслову **„**Правила уређења и грађења за гасоводе притиска до ***16 бара*“**, врше се следеће измене и допуне:

* после другог пасуса додају се нови трећи и четврти пасус, који гласе:

„Обавеза инвеститора је да сноси све трошкове измештања гасовода због изградње објеката или извођења потребне заштите постојећих гасовода. У случају оштећења инсталација гаса инвеститор је дужан да надокнади штету насталу услед прекида испоруке гаса и санацију гасовода.

У зони трасе гасовода извођач је дужан да грађевинске радове изводи ручно, уз предузимање свих потребних заштитних мера и да пре извођења радова о томе обавести надлежног дистрибутера за гас, који ће обезбедити надзор над овим радовима.“

* досадашњи пасуси три, четири, пет и шест, постају пасуси пет, шест, седам и осам;
* после осмог пасуса додају се пасуси 9-12, који гласе:

„Прикључни гасовод се полаже у земљу (не сме да пролази кроз шахтове и шупље канале).

Укрштање гасовода са саобраћајницама врши се полагањем гасовода у заштитну цев. Гасовод се по правилу води под правим углом у односу на осу саобраћајнице.

После полагања гасовода, засипање рова мора се извршити у што краћем времену. Материјал за засипање рова мора бити таквог састава и гранулације да не оштећује цев. На дубини 30 cm, у рову се поставља упозоравајућа трака, жуте боје, са натписом „гас“.

Основна мрежа и рачвања се обележавају бетонским стубићима са уграђеном металном плочицом на којој је утиснуто упозорење „ГАСОВОД“. Стубићи се постављају на сваком темену и на правцима, на одстојању од 50 cm.“

* поднаслов „Локација МРС, МС И РС“ мења се и гласи „Услови заштите мерно регулационих сетова (МРС)“
* у поднаслову „Услови заштите мерно регулационих сетова (МРС)“, врше се следеће измене и допуне:
  + Табела 4 и 5, мењају се и гласе:

„Табела 1. Минимална хоризонтална растојања МРС, МС и РС од стамбених објеката и објеката у којима стално или повремено борави већи број људи

|  |  |  |
| --- | --- | --- |
| **Капацитет m3/h** | **MOP на улазу** | |
| **MOP ≤ 4 bar** | **4 bar <MOP ≤ 10 bar** |
| до 160 | уз објекат (отвори на објекту морају бити ван зона опасности) | 5 m или уз објекат (на зид или према зиду без отвора) |
| од 161 до 1500 | 3,0 m или уз објекат  (на зид или према зиду без отвора) | 8 m |

Табела 2. Минимална хоризонтална растојања МРС, МС и РС од осталих објеката

|  |  |  |  |
| --- | --- | --- | --- |
|  | **MOP на улазу** | | |
| **Објекат** | **MOP ≤ 4 bar** | | **4 bar <MOP ≤ 10 bar** |
| Коловоз градских саобраћајница | 3 m | | 5 m |
| Локални пут | 3 m | | 5 m |
| Државни пут | 8 m | | 8 m |
| Интерне саобраћајнице | 3 m | | 3 m |
| Јавна шеталишта | 3 m | | 5 m |
| Извор опасности постројења и објеката за складиштење запаљивих и горивих течности и запаљивих гасова | 10 m | | 12 m |
| Извор опасности станице за снабдевање горивом превозних средстава у друмском саобраћају | 10 m | | 12 m |
| Трансформаторска станица | 10 m | | 12 m |
| Надземни електроводови | 0 bar < MOP ≤ 16 bar: | | |
| 1 kV ≥ U | Висина стуба + 3 m\* | |
| 1 kV < U ≤ 110 kV | Висина стуба + 3 m\*\* | |
| \* али не мање од 10 m.  \*\* али не мање од 15 m. Ово растојање се може смањити на 8 m за водове код којих је изолација вода механички и електрично појачана | | | |

“

* додаје се нови први пасус, који гласи:

„Растојање МРС од кабловских прикључних кутија или електро ормана мора бити минимално 1 m без обзира на границе зоне опасности.“

* досадашњи пасуси 1-8, постају пасуси 2-9;
* осми пасус мења се и гласи:

„У заштитном појасу гасовода не смеју се изводити радови и друге активности, без писменог одобрења оператора дистрибутивног система. У заштитном појасу гасовода забрањено је садити дрвеће и друго растиње чији корени досежу дубину већу од 1 m, односно, за које је потребно да се земљиште обрађује дубље од 0,5 m.“

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„6. КОРИДОРИ, КАПАЦИТЕТИ И УСЛОВИ ЗА УРЕЂЕЊЕ И ИЗГРАДЊУ ИНФРАСТРУКТУРЕ И ЗЕЛЕНИЛА СА УСЛОВИМА ЗА ПРИКЉУЧЕЊЕ“**, у подтачки **„6.4. ТЕРМОЕНЕРГЕТСКА ИНФРАСТРУКТУРА“**, у подподтачки **„****6.4.3. Услови за прикључење на термоенергетску инфраструктуру“**, први пасус мења се и гласи:

„Прикључење на гасоводну инфраструктуру извести у складу са условима и сагласностима добијеним од надлежног дистрибутера за гас „Беогас“ д.о.о. и у складу са одредбама Правилника о условима за несметану и безбедну дистрибуцију природног гаса гасоводима притиска до 16 bar („Службени гласник РС“, број 86/15).“

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„7. УСЛОВИ И МЕРЕ ЗАШТИТЕ ПРИРОДНИХ ДОБАРА И НЕПОКРЕТНИХ КУЛТУРНИХ ДОБАРА“**, у подтачки **„7.1. ЗАШТИТА ПРИРОДНИХ ДОБАРА“**, врше се следеће измене и допуне:

* у делу текста „Мере заштите Споменика вртне архитектуре“ су: додају се шеста и седма алинеја, које гласе:
* „У заштићеном подручју Природног споменика вртне архитектуре „Парк у Бачкој Тополи“ je забрањено сећи стабла и уништавати вегетацију;
* „Осветљење планирати тако да снопови светлости буду усмерени на предвиђене објекте/садржаје, са минималним расипањем светлости на просторе у окружењу;“
* у делу текста „2. Ради очувања еколошког интегритета и друштвених функција Парка“, додаје се шеста алинеја, која гласи:
* „Пре почетка радова обратити се управљачу заштићеног подручја, Јавном предузећу за грађевинско земљиште, урбанистичко планирање и уређење Бачка Топола, који je према члану 68. Закона о заштити природе дужан да обезбеди надзор над спровођењем услова и мера заштите природе. Управљач ће вас прецизније упознати са просторним распоредом подручја под режимима заштите и обезбедити пратњу чуварске службе.“
* у делу текста „3. Са циљем очувања проходности еколошког коридора водотока Kpивaje:“, додају се седма и осма алинеја, које гласе:
* „Заштиту и очување подземних вода као природног ресурса спровести у складу са чланом 9. став 1. тачка 2. Закона о заштити животне средине („Службени гласник PC“, бр. 135/04, 36/09 - др. закон, 72/09 - др. закон, 43/11 одлука - УС, 14/16, 76/18 и 95/18-др. закон), која се односи на начело превенције и предострожности:
* за потребе обезбеђења одрживог коришћења подземних вода, неопходно je исходовање одобрења за истраживање и оверу резерви, као и одговарајуће водне дозволе;
* осматрања режима подземних вода морају се изводити минимално у току једног хидролошког циклуса;
* у случају значајног опадања нивоа подземних вода или измене режима са директним утицајем на водни режим заштићеног подручја могу се јавити негативне последице за опстанак природних вредности, те се у таквом случају црпење мора обуставити;
* обезбедити очување подземних вода (хидролошке вредности природних ресурса које изузетно дуготрајно време обнављања увршћује у необновљиве), чиме се поштује одредба наведеног члана према којој свака активност мора бити планирана и спроведена на начин да проузрокује најмању могућу промену у животној средини;
* обезбедити рециркулацију воде у максимално могућем обиму уз примену неопходног степена пречишћавања, чиме се поштује одредба наведеног члана према којој свака активност мора бити планирана и спроведена на начин којим се смањује њена потрошња, а такође се поштује одредба за примену могућности рециклаже;
* Применити одговарајуће мере за очување квалитета вода у складу са члановима 97. и 98. Закона о водама („Службени гласник PC“, бр. 30/10, 93/12, 101/16, 95/18 и 95/18 - др. закон), поштовањем забране испуштања непречишћених и недовољно пречишћених отпадних вода у крајњи реципијент, при чему:
* зауљене воде треба одвести са манипулативних површина до места одговарајућег предтретмана истих (преко сепаратора уља и таложника за издвајање минералних уља и брзоталожних примеса) пре упуштања у канализациону мрежу;
* како за потребе очувања квалитета и квантитета подземних вода, спречавања мешања вода из различитих хидрогеолошких слојева, тако и у циљу заштите водених и влажних станишта заштићених и строго заштићених дивљих врста, забрањено je испуштање вода чији минерални састав ne одговара саставу реципијента;
* за потребе очувања функционалности екосистема еколошког коридора забрањено je испуштање термички загађених вода, у складу са чланом 97. Закона о водама.“
* у делу текста „8. Са циљем заштите квалитета ваздуха, вода и земљишта:“, додају се алинеје 5-11, које гласе:
  + „Нa микролокацијама хидрогеолошких објеката не сме се вршити сервис и ремонтовање машина, средстава и опреме;
  + Нa микролокацијама хидрогеолошких објеката предвидети забрану одлагања горива, мазива и других штетних и опасних материја, или формирање било какве депоније;
  + Током извођења истражних и других радова, потребно je предузети све мере како би се спречило изливање горива, мазива и других штетних и опасних материја у тло или издан. Због тога je неопходно приликом претакања и допуњавања горива поставити заштитну фолију или одговарајућу посуду око машина и опреме;
  + Уколико из било којих разлога дође до хаваријског изливања горива, мазива и других опасних и штетних материја, извођач истраживања и радова je дужан да у што краћем року уклони просуту материју и изврши санацију контаминираног земљишта;
  + Комунални и сав остали отпад настао tokomрадова, мора бити сакупљен на одговарајући начин, a потом депонован на место које одреди надлежна комунална служба;
  + Ниво буке мора бити у дозвољеним граничним вредностима за радни простор; Приликом радова у заштићеном подручју Природног споменика вртне архитектуре „Парк у Бачкој Тополи", ниво буке унутар предметног простора усагласити са захтевима Уредбе о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини, који се односи на граничне вредности индикатора буке на отвореном простору „подручја за одмор и рекреацију, болничке зоне и опоравилишта, културно - историјске локалитете, велике паркове" износе 50 dBA током дана, односно 40 dBA за ноћни период;
  + Након завршетка радова извршити ликвидацију градилишта и локације довести у стање блиско првобитном.“
* тачка 9, мења се и гласи:.

„Уколико се у току радова наиђе на геолошка или палеонтолошка документа (фосили, минерали, кристали и др.) која би могла представљати заштићену природну вредност, налазач је дужан да пријави Министарству заштите животне средине у року од осам дана од дана проналаска и предузме мере заштите од уништења, оштећивања или крађе до доласка овлашћеног лица.“

У делу **„ПЛАНСКИ ДЕО“**, у поглављу **„I ПРАВИЛА УРЕЂЕЊА“**, у тачки **„7. УСЛОВИ И МЕРЕ ЗАШТИТЕ ПРИРОДНИХ ДОБАРА И НЕПОКРЕТНИХ КУЛТУРНИХ ДОБАРА“**, у подтачки **„7.2. ЗАШТИТА НЕПОКРЕТНИХ КУЛТУРНИХ ДОБАРА“**, у другом пасусу, додају се нове прва, друга и трећа алинеја, које гласе:

* „У циљу заштите археолошких налазишта неопходно је за сваку појединачну или блок изградњу, или код изградње подземних инсталација или инфраструктуре обезбедити услове надлежне институције заштите. Свака изградња на подручју археолошких налазишта условљена је превентивним заштитним или систематским археолошким истраживањима. Тек након спроведених истраживања може се приступити планираној изградњи;
* Мере заштите археолошких налазишта укључују и археолошку контролу приликом земљаних радова већег обима, што подразумева благовремено обавештавање надлежног Завода;
* Обезбедити услове праћења свих земљаних радова од стране стручњака Завода, приликом копања канала (канализације, електро-инсталације, ПТТ каблова, водовода и сл.), а у случају посебно занимљивих и вредних случајних налаза неопходно је извршити заштитна археолошка ископавања у непосредној зони налаза.“
* досадашње прва и друга алинеја, постају четврта и пета алинеја.

# 4. ИЗМЕНЕ И ДОПУНЕ У ГРАФИЧКОМ ДЕЛУ ПЛАНА

У Плану детаљне регулације за део блока 2 у Бачкој Тополи („Службени лист општине Бачка Топола“, број 5/19), ***у графичком делу плана***, мења се део графичког прилога „2.4 Водна, комунална и термоенегетска инфраструктура“.

# 5. ПРИМЕНА ИЗМЕНА И ДОПУНА ПЛАНА

Доношењем Измена и допуна Плана детаљне регулације за део блока 2 у Бачкој Тополи, План детаљне регулације за део блока 2 у Бачкој Тополи („Службени лист општине Бачка Топола“, број 5/19) остаје на снази и примењује се у свему, осим у делу за који се доноси Измена и допуна Плана.

**Г) ГРАФИЧКИ ДЕО ИЗМЕНА И ДОПУНА ПЛАНА**

**Д) ДОКУМЕНТАЦИОНА ОСНОВА**

1. Одлука о изради Измена и допуна Плана и Решење о неприступању изради Извештаја о стратешкој процени утицаја Измена и допуна Плана на животну средину
2. Програмски задатак
3. Прибављени подаци и услови за израду планског документа
4. Прибављене и коришћене подлоге и карте

5. Извештаји о извршеној стручној контроли Нацрта Измена и допуна Плана

6. Извештај о извршеном јавном увиду у Нацрт Измена и допуна Плана

7. Друга документација од значаја за израду Измена и допуна Плана

8. Одлука о доношењу Измена и допуна Плана

1. Детаљније објашњење погледати у наредном поглављу „2. ОПИС ГРАНИЦЕ ОБУХВАТА ИЗМЕНА И ДОПУНА ПЛАНА“ [↑](#footnote-ref-2)